# **הנחיות לפרויקט הגמר במסגרת סדנת פרויקט גמר - תשפ"ג**

**הגדרה:**

פרויקט גמר מבוצע במסגרת קורס "סדנת פרויקט גמר" כדרישת חובה. הפרויקט הוא חיבור אקדמי, בהיקף גדול יותר מעבודה סמינריונית, אך קטן מתזת מחקר.   
החיבור מהווה את **חובת הסיום של לימודיכם לתואר שני** **מעבר לדרישות הקורסים**. מטרת העבודה לנתח, לחקור ולפתח סוגיה סביבתית, **בתחום מסלול\* הלימודים שבו בחרתם.** יש לנסח שאלת מחקר או בעיה (על פי אחת מהגישות המחקריות שנלמדו בתוכנית) שתשמש נקודת מוצא לעבודה ותנחה את כיוון החקירה או הבדיקה שיבוצעו בעבודה.  
**\*סטודנטי/ות שמסיימים לימודיהם ללא הגדרת מסלול יוכלו לבחור נושא סביבתי מבין הנושאים אליהם נחשפו במהלך לימודיהם**.

בתשפ"ג תתקיים הסדנה ביום ב' בשעות 15-14.

**שיבוץ הסטודנטים/ות להנחיה תיעשה רק ע"י ראש/ת התוכנית**. (השיבוץ יתבצע בעדיפות לתחומי ידע כדי שתהיינה קבוצות הומוגניות אף על פי **שמנחה לא חייב/ת להגיע מאותו תחום ידע)**.

## **הנחיות:**

1. **תנאי סף לרישום לפרויקט גמר הוא** **ביצוע סמינריון אחד לפחות** (רצוי לאחר קבלת ציון של הסמינריון). לסטודנטים/ות שעברו ממסלול עם תזה, ניתנת האפשרות להתחיל את פרויקט הגמר לאחר סיום קורס פרויקטים.
2. **נושא פרויקט הגמר –** כל נושא סביבתי. **הנושא חייב לקבל את אישורו של מנחה/ת הסדנה.**
3. **לא ניתן להרחיב סמינריון לפרויקט גמר אלא בתנאים מיוחדים (באשור ראש/ת התוכנית).**
4. **העבודה תתבסס על חומר מדעי שפורסם בתחום**. ניתן לשלב גם חומר מקורי שתאספו (כדוגמת ראיונות עם מומחים/ות בתחום) אך יש לקחת בחשבון שמסגרת הזמן של הפרויקט אינה מאפשרת עריכת מחקר כדוגמת תזה. במקרה של שימוש בחומר מקורי, **יש להקפיד על תיעוד של חומר זה** (למשל נספחים עם חומרי הקלטה, צרוף דוגמת שאלון ונתונים או טבלאות הנלקחות מגורם רשמי וכו').

### **מרכיביעבודת פרויקט הגמר:**

1. **מבוא קצר** (עד עמוד): במבוא תוצג הבעיה או הנושא הנחקר תוך התייחסות לשאלות כמו: מדוע נבחר הנושא? מה חשיבות הנושא? וכד'.
2. **רקע מדעי:** סכום מידע עדכני/ממצאים **מפרסומים אקדמיים** בנושא הנבחר. חומר הרקע ישמש אתכם בפרק הדיון (ראה להלן), העבודה חייבת להתבסס על **15 מאמרים אקדמיים** **לפחות**, (לפחות מחציתם באנגלית). חריגה מתנאי זה מחייבת אשור ראש התוכנית.
3. **דיון ומסקנות:** בפרק זה תנתחו את המידע, תבצעו סינתזה ואינטגרציה של המידע (שילוב מידע ממקורות השונים) ותסיקו מסקנות. הכוונה בפרק זה היא להסבר של הממצאים והשוואתם לממצאי מחקרים אחרים העוסקים בנושא. **פרק הדיון הוא ליבת העבודה** **שכן בפרק זה צפויה לבוא לידי ביטוי תרומתכם לנושא.** בפרק זה יש להציג את עמדתכם/ן והבנתכם/ן בהתייחסות לסוגיה הסביבתית בה עוסק הפרויקט על פי המידע שבידכם/ן וניסיונכם/ן.

מצופה להציג מקוריות, יצירתיות וחדשנות. אין מניעה מלהעביר ביקורת עניינית על פי הבנתכם/ן.

1. **מקורות ספרות:** ביבליוגרפיה. **בעבודה יכללו רק מקורות ספרות המצוטטים במסמך.** יש להקפיד לצטט כל מקור. הציטוט יעשה על פי כללי הציטוט הרשמיים בעיתונות המדעית **(יש להקפיד על זכויות יוצרים כולל חומר ויזואלי ואיורים). אין להביא ציטוטים חלקיים.**

בהקשר זה חשוב שתקראו את [הנחיות האתיקה והמשמעת של אונ' ת"א לסטודנטים הכותבים עבודות אקדמיות](https://acad-sec.tau.ac.il/academic-paper)

1. **ציון פרויקט הגמר** מהווה 15% מהציון הסופי לתואר השני. **ציון עובר** המזכה הכרה בפרויקט הגמר = 70.   
   **סטודנט/ית שציון הפרויקט שלהם/ן יהיה נמוך מ- 70 (נכשל), יחוייבו ללמוד את הקורס מחדש.  
   פרויקט הגמר מוגש כעבודת בית ללא אפשרות לתיקון לאחר הגשתו**. בדומה לבחינה אין אפשרות לתקן ולשפר ציון. עותק סופי יישלח למנחה ולמזכירות לא יאוחר מיום 8.10.2023.

**הערה חשובה:** **המנחים/ות אינם אמורים/ות לתקן את מסמך** **העבודה** אלא להעיר הערות כלליות מכוונות. **לפיכך אין להגיש טיוטות לתיקון.**

### **מבנה עבודת פרויקט הגמר:**

* **שער** (הכולל: שם מסלול הלימודים, ציון – עבודת פרויקט גמר, נושא העבודה, שם הסטודנט/ית ומ"ז, שם המנחה, תאריך – יום, חודש ושנה לועזיים(.
* **תודות** (למי שסייע במסירת מידע וצוטט בעבודה על כך)
* **תוכן עניינים**
* **תקציר** )עד עמוד). העיקרון המנחה: ציינו את ההקשרים החשובים ביותר בעבודה שראוי שייזכרו.
* **מבוא; רקע מדעי; דיון ומסקנות**; **מקורות ספרות**.

**היקף עבודת פרויקט הגמר:**7000 מילים לפחות אך לא יותר מ-9000 מילים, לכל הפחות 15-20 עמודים (לא כולל ביבליוגרפיה, כותרות, שער ונספחים).

**מועד הגשת עבודת פרויקט הגמר:**הפרויקט יוגש בעותק אלקטרוני עפ"י הנחיות מנחה הסדנה. **בתשפ"ג יש להגיש את עבודת פרויקט הגמר לא יאוחר מיום 8.10.2023.**  **לא תתאפשר הגשה מאוחרת,** המאחרים/ות ידרשו להירשם לסדנה מחדש ולעמוד בתנאי הפרויקט, להגיע לכל מפגשי הסדנה, להציג את המצגת ולהגיש את העבודה בתאריך החדש. זאת בכפוף לתקנות שכר לימוד וייתכן עיכוב בקבלת הזכאות לתואר.

### **צורת הגשת עבודת פרויקט הגמר:**

1. העבודה תוגש בפורמט דיגיטאלי בWORD בלבד. יש לשלוח את הקובץ למנחה יחד עם עותק לרכזת התוכנית, דורית לנדמן.
2. גופן: בעברית – דוד גודל 12 ; באנגלית – Times New Roman גודל 12
3. רווחים בין השורות: 1.5
4. רצף הפרקים בעבודה יהיה המשכי (ולא בעמוד נפרד).
5. צורת רישום הביבליוגרפיה תהיה בהתאם לכללים הנהוגים במאמרים אקדמיים.

**חשוב!** במידה ולאחר סיום הפרויקט תרצו לפרסם את העבודה, אינכם רשאים לעשות זאת אלא באשור המנחה ובתנאי שבפרסום יופיע הסייג שלהלן כלשונו: "הפרסום מבוסס על פרויקט גמר במסגרת התוכנית העיונית ללימודי הסביבה, בחוג ללימודי הסביבה, בביה"ס לסביבה ולמדעי כדור הארץ ע"ש פורטר, אוניברסיטת תל-אביב. האחריות לאמינות המידע על המחבר בלבד. ציטוט מידע מתוך הפרסום הוא באחריות המשתמש בלבד. אין ליחס לפרסום כאילו הוא מסמך רשמי של החוג". על הסייג יהיו חתומים הסטודנט/ית והמנחה.

**בהצלחה! מנחי/ות קורס סדנת פרויקט גמר ומזכירות התכנית**